Diari Oficial de la Generalitat Valenciana


Sumari del DOGV 8484, del 12-02-2019 (2019/895)

RESOLUCIÓ de 26 de desembre de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la revisió i actualització de la via pecuària número 2, canyada reial de San Benito, al tram comprés des del camí de Meca a San Benito fins a l'abeurador de la Fuente de Meca, al terme municipal d'Ayora.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8484

Data del DOGV
:   12-02-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/895


Data del document
:   26-12-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 26 de desembre de 2018, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la revisió i actualització de la via pecuària número 2, canyada reial de San Benito, al tram comprés des del camí de Meca a San Benito fins a l'abeurador de la Fuente de Meca, al terme municipal d'Ayora. [2019/895]  
  
Antecedents de fet  
Primer. En data 20 de desembre de 2017, el tècnic de la Unitat de Vies Pecuàries de la Direcció Territorial de València va redactar un informe de viabilitat de la revisió i actualització de la classificació de la via pecuària número 2, denominada la canyada reial de San Benito, al tram comprés des del camí de Meca a San Benito, a l'altura de la parcel·la 97415L638510187825LQ, fins a l'abeurador de la font de Meca, al terme municipal d'Ayora, província de València. En l'apartat 2.1 de l'informe justifica la necessitat de revisar-la i actualitzar-la (expedient núm. REV/Crsb/2017.01).  
La Direcció General de Cultura i Patrimoni, en data 28 de juliol de 2016, va sol·licitar formalment a la Unitat de Vies Pecuàries d'aquesta conselleria la fitació parcial de la canyada reial de San Benito, atés que una part d'aquesta via pecuària transcorre per un àmbit on existeixen elements del patrimoni cultural d'un gran interés arqueològic. En el mateix sentit es va manifestar l'Ajuntament d'Ayora, en l'escrit de data 20 d'octubre de 2016, en sol·licitar també la partió d'aquesta via pecuària.  
Amb anterioritat, el juny de 2015, ja s'hi va fer una visita de camp en la qual es van localitzar restes d'unes fites que corresponien a un replanteig parcial de la canyada reial de San Benito col·locades cap a l'any 1953 sobre la base de la fitació aprovada el 16 de març de 1903.  
Una vegada iniciats els estudis previs per a instruir la fitació de la canyada reial de San Benito d'acord amb la classificació de les vies pecuàries d'Ayora aprovada per l'Ordre de 21 de novembre de 1977, publicada en el BOE núm. 10, de 12 de gener de 197,8 i en el BOP núm. 301, de 21 de desembre de 1977, s'observa que la classificació d'aquesta via pecuària, en el tram d'estudi, discorre sobre el denominat camí de Meca a San Benito, traçat que discrepa de manera ostensible del descrit en les actes de la fitació realitzada el 1903, i, per tant, del replanteig realitzat el 1953.  
Per tot això, i de conformitat amb el que es preceptua en l'article 13.4 de la Llei 3/2004, d'11 de juliol, de la Generalitat, de vies pecuàries de la Comunitat Valenciana, com que s'ha apreciat un error en el traçat d'aquesta via pecuària conforme als antecedents historicodocumentals que hi ha en el fons documental de vies pecuàries, és necessària la pertinent revisió de la seua classificació.  
Com a conclusió, tenint en compte el que s'ha exposat en l'informe de viabilitat, l'instructor de l'expedient considera viable la revisió de la canyada reial de San Benito, al tram comprés des del camí de Meca a San Benito, a l'altura de la parcel·la cadastral número 00106P145690092059MK, fins a l'abeurador de la font de Meca, al terme municipal d'Ayora, amb subjecció a la legislació vigent.  
Segon. En data 14 de desembre de 2017 es va nomenar com a instructor del procediment Gabriel Varea Illueca, funcionari adscrit a la Direcció Territorial de València.  
Tercer. En data 5 de gener de 2018, la Secretaria Territorial de la Direcció Territorial a València d'aquesta Conselleria d'Agricultura, Medi Ambient, Canvi Climàtic i Desenvolupament Rural, per absència del director territorial, va remetre a la Direcció General del Medi Natural i Avaluació Ambiental, tant el nomenament de l'instructor de l'expedient com l'informe de viabilitat perquè s'acorde l'inici del procediment.  
Quart. En data 15 de febrer de 2018, el tècnic del Servei d'Ordenació i Gestió Forestal (d'ara endavant, SgyOF) va redactar un informe que concloïa considerant necessari iniciar l'expedient de revisió i actualització de la classificació de la via pecuària la canyada reial de San Benito, i el cap de servei, a la vista d'aquest informe, proposà l'inici de l'expedient.  
  
Cinqué. En data 26 de febrer de 2018, la Direcció General del Medi Natural i d'Avaluació Ambiental va resoldre autoritzar l'inici de l'expedient de revisió i actualització de la canyada reial de San Benito, al tram comprés des del camí de Meca a San Benito, a l'altura de la parcel·la cadastral núm. 48207B100117550239BJ, fins a l'abeurador de la font de Meca, al terme municipal d'Ayora, i de conformitat amb el que s'estableix en l'acte de classificació, amb total subjecció a la legislació vigent.  
Sisé. Es va fixar com a data de començament de les operacions de fitació el dia 19 de juliol de 2018, a les 11.00 hores, a l'Ajuntament d'Ayora. Aquesta circumstància va ser objecte de la següent publicitat:  
1. Anunci en el Diari Oficial de la Generalitat Valenciana núm. 8308, de data 1 de juny de 2018.  
2. Edicte a l'Ajuntament d'Ayora.  
3. Notificació a les persones interessades i comunicació a organitzacions i col·lectius interessats.  
4. Anunci en el BOE núm. 155, de data 27 de juny de 2018, amb les notificacions infructuoses.  
Edictes als ajuntaments d'Ayora, Albacete, Almansa, Boadilla del Monte, Madrid i Pamplona, amb les notificacions infructuoses corresponents a cada municipi.  
Seté. A la vista de les discrepàncies sorgides el primer dia de la fitació, es va considerar, de comú acord, realitzar una visita de camp i fixar com a data de continuació de les operacions de revisió el dia 25 de juliol de 2018, a les 09.30 hores, a les Cases de Meca. Aquesta circumstància va ser objecte d'un edicte a l'Ajuntament d'Ayora en data 19 de juliol de 2018.  
Huité. Finalitzades aquelles operacions i recollides les manifestacions de les persones assistents, es va formular la proposició per a la revisió i actualització, l'exposició al públic de la qual va ser anunciada en el Diari Oficial de la Generalitat Valenciana núm. 8383, de 14 de setembre de 2018; a més, es va establir un termini d'un mes, des de la publicació en el DOGV, perquè les persones interessades hi pogueren interposar les al·legacions o reclamacions oportunes.  
Nové. Així mateix, es va acomplir el tràmit d'audiència establit en l'article 82.2 de la Llei 39/2015, d'1 d'octubre, del procediment administratiu comú de les administracions públiques, del qual es va informar tots aquells confrontants de la via pecuària, i se'ls donà un termini de 15 dies per a al·legar-hi i presentar tots els documents i les justificacions que estimaren pertinents.  
  
Deu. Una vegada finalitzats el termini de l'exposició pública i el tràmit d'audiència, es van presentar les al·legacions per part dels següents interessats:  
- Julián Esteban Ruiz  
- Ángel Martínez Collado  
- Salvador Peiró Gómez  
- Arturo Contell Lliberos  
- Desamparados Contell Lliberos  
- Emilio Torres Hernández  
Totes les al·legacions formulades seran objecte de valoració en l'apartat de fonaments de dret d'aquest informe.  
Onze. Vist l'informe de data 7 de desembre de 2018, del tècnic instructor de l'expedient, en el qual s'informen desfavorablement les al·legacions presentades i s'informa favorablement l'aprovació de la revisió i actualització de la classificació de la via pecuària la canyada reial de San Benito, al tram comprés des del camí de Casas de Meca a San Benito, a l'altura de la parcel·la 73434T357562775269ZS, fins a l'abeurador de la font de Meca, al terme municipal d'Ayora, província de València.  
  
Dotze. Vista la proposta de la Direcció Territorial de València de data 13 de desembre de 2018, en la qual es proposa desestimar les al·legacions presentades i continuar la tramitació de la revisió i actualització de la classificació de la via pecuària la canyada reial de San Benito, al tram comprés des del camí de Casas de Meca a San Benito, a l'altura de la parcel·la 23749E263139373288QI, fins a l'abeurador de la font de Meca, al terme municipal d'Ayora, província de València.  
  
Tretze. Vist l'Informe de data 19 de desembre de 2018, del Servei d'Ordenació i Gestió Forestal, en el qual s'informen desfavorablement les al·legacions presentades i s'informa aprovar la revisió i actualització de la classificació de la via pecuària la canyada reial de San Benito, al tram comprés des del camí de Casas de Meca a San Benito, a l'altura de la parcel·la 19255C540020478630DA, fins a l'abeurador de la font de Meca, al terme municipal d'Ayora, província de València, d'acord amb la proposició de revisió i els plans que consten en l'expedient.  
  
Catorzé. Vista la proposta del director general de Medi Natural i d'Avaluació Ambiental de data 21 de desembre de 2018, en la qual es proposa desestimar les al·legacions i aprovar la revisió i actualització de la classificació de la via pecuària la canyada reial de San Benito, al tram comprés des del camí de Casas Meca a San Benito, a l'altura de la parcel·la 93579V318762807222JZ, fins a l'abeurador de la font de Meca, al terme municipal d'Ayora, província de València, d'acord amb la proposició de revisió i els plans que consten en l'expedient.  
  
  
Fonaments de dret  
Primer. És competència de la conselleria d'Agricultura, Medi Ambient, Canvi Climàtic i Desenvolupament Rural de la Generalitat Valenciana la resolució de l'expedient de revisió i actualització de vies pecuàries, en virtut del que es preceptua en el Decret 7/2015, de 29 de juny, del Consell (DOGV 7560, 30.06.2015), modificat pel Decret 12/2015, de 16 de setembre, del president de la Generalitat (DOGV 7618, 18.09.2015), i en el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural (DOGV 7620, 22.09.2015), modificat pel Decret 181/2018, de 5 d'octubre, del Consell (DOGV 8413, 30.10.2018).  
Segon. A aquest acte administratiu li són aplicables la Llei 3/1995, del 23 de març, de vies pecuàries; el Decret núm. 103/2015, del 7 de juliol, del Consell, pel qual s'estableix l'estructura orgànica bàsica i funcional de la Presidència i les conselleries de la Generalitat, modificat pel Decret 109/2018, de 3 d'agost, del Consell (DOGV 8355, 06.08.2018); la Llei 3/2014, d'11 de juliol, de la Generalitat, de vies pecuàries de la Comunitat Valenciana; la Llei 39/2015, d'1 d'octubre, del procediment administratiu comú de les administracions públiques, i l'altra legislació aplicable al cas.  
Tercer. La classificació de les vies pecuàries del terme municipal d'Ayora va ser aprovada per l'Ordre del 21 de novembre de 1977, del Ministeri d'Agricultura, publicada en el BOE núm. 10, del 12 de gener de 1978, i en el BOP núm. 301, del 21 de desembre de 1977. La via pecuària la canyada reial de San Benito va ser classificada amb una amplària legal de 75 metres.  
Quart. Després de la consideració de les al·legacions formulades per les persones interessades en la fase d'exposició pública, i del tràmit d'audiència, s'ha respost a cadascuna d'elles i s'han notificat als respectius al·legants mitjançant un correu administratiu certificat, amb justificant de recepció, i/o transmissió telemàtica per a organismes i associacions; de la següent manera:  
A) Julián Esteban Ruiz, Ángel Martínez Collado i Emilio Torres Hernández presenten sengles escrits en els quals formulen les següents consideracions:  
Manifesta l'existència d'un error en l'amplària fixada de 75 metres per a la canyada reial de San Benito, atés que tant en la classificació del 1977 com en el Catàleg de vies pecuàries de la Comunitat Valenciana es recomana una amplària de 20 metres.  
Cal dir que, d'acord amb la classificació de les vies pecuàries existents al municipi d'Ayora, l'any 1977, a la canyada reial de San Benito se li va adjudicar una amplària legal de 75,22 metres, i es va proposar reduir-la a 20,89 metres, la qual cosa deixava un sobrant alienable de 54,33 metres.  
Però hem de tindre en compte que, en el marc de la regulació de les vies pecuàries vigent, la consideració d'amplària proposada o necessària és del tot improcedent, i amb això les parts necessàries o sobrants, atés que l'entrada en vigor de la Llei 3/1995 va suposar la desaparició de facto d'aquelles categories, i el legislador va establir que haurien de ser béns de domini públic i, per tant, inalienables, imprescriptibles i inembargables, i que romandrien en el domini públic tant les parts legals com les sobrants o innecessàries pel fet de no haver-se materialitzat cap transmissió o translació del domini públic al privat quan legalment era possible.  
No obstant això, ens trobem davant de la revisió de la classificació d'un tram de la canyada reial de San Benito i no de la totalitat, per la qual cosa no és procedent que aquest tram tinga una amplària de 20 metres i la resta de la via pecuària continue mantenint els 75 metres de la classificació originària.  
L'única cosa que es té en compte ací, i així figura en la proposició de la classificació, és que en aquells trams en els quals la topografia del terreny no permeta respectar aquella amplària s'hi permetrà l'adequació orogràfica; aquest cas en concret es troba al tram que discorre aproximadament entre el racó de Mingo i el turó de l'Heredero, on, entre cingles, no es pot respectar l'esmentada amplària.  
D'altra banda, tal com es va determinar en la proposició de la classificació de la canyada reial de San Benito, es classifica amb una amplària de 75 i no de 75,22 metres, atés que l'article 4 de la Llei 3/1995, de vies pecuàries; l'article 5 de la Llei 3/2014, de la Generalitat, de vies pecuàries de la Comunitat Valenciana, i l'article 570 del Codi Civil estableixen que les canyades no podran excedir de 75 metres d'amplària màxima.  
Quant a la recomanació de reducció a 1.000 m² de la superfície del Tollo del Peral, perquè es consideren excessives les dues hectàrees sobre la base que, segons es recull en la Mesta i en els corrals de la comarca, la superfície recomanada és d'un metre per ovella.  
Cal dir que la superfície del descansador del Tollo del Peral s'ha determinat sobre la base de la fitació de l'any 1902, on se'l descriu com una mallada de Mesta amb una superfície circular i un radi de 160 passos, prenent com a centre una gran pedra enmig de l'erm; amb aquestes dades, una vegada localitzada aquesta gran pedra, es va alçar amb GPS a partir d'ací i es va establir un radi aproximat de 80 metres, i es va obtindre la superfície aproximada de dues hectàrees. De tota aquesta superfície, pràcticament la meitat es trobaria dins del domini públic pecuari de la canyada reial de San Benito.  
No obstant això, tal com es descriu en la proposició de revisió de classificació, la delimitació i la superfície del descansador es determinaran de forma exacta quan se'n realitze la fitació preceptiva.  
B) Salvador Peiró Gómez, en nom propi i en representació de l'Associació per a la Defensa de les Vies Pecuàries i del Centre d'Aqüicultura Experimental (CAU), presenta un escrit en el qual formula les següents consideracions:  
Qüestiona l'oportunitat que la Conselleria consumisca recursos públics per a realitzar una revisió i actualització de la canyada reial de San Benito i desplaçar-la a un nou traçat per l'ombria d'un savinar que es troba en zones LIC, ZEPA i ZEC, considerant altres prioritats ambientalment menys nocives.  
Cal dir que la Direcció General de Cultura i Patrimoni de la Generalitat, l'any 2016, va sol·licitar formalment a la Unitat de Vies Pecuàries del Servei Territorial de Medi Ambient de València la fitació parcial dels trams de la canyada reial de San Benito que discorren per elements de gran interés arqueològic, com són el complex de vials ibèrics del Castellar de Meca. Aquesta petició ja l'havia realitzada anteriorment el propietari de l'heretat Cases de Meca per entendre que, de conformitat amb tots els antecedents descrits en escriptures públiques, aquesta via pecuària no es trobaria correctament classificada. A això es va adherir també l'Ajuntament d'Ayora.  
  
En iniciar els estudis previs per a realitzar la fitació de la canyada reial de San Benito d'acord amb la classificació de les vies pecuàries existents al terme municipal d'Ayora, aprovada el 1977, s'observa que els trams que es pretenen delimitar discrepen de manera molt ostensible dels de les actes de la fitació practicada el 1903, i posteriorment replantejada parcialment l'any 1953.  
No sembla qüestionable, doncs, l'interés que mou aquest servei territorial, i la Conselleria en conjunt, en la defensa dels interessos de la Generalitat, i més concretament en el del seu ric patrimoni pecuari; així, i de conformitat amb el que es disposa per l'article 13.4 de la Llei 3/2014, de l'11 de juliol, de la Generalitat, de vies pecuàries de la Comunitat Valenciana, s'estableix que: «Serà procedent la revisió i actualització de la classificació de les vies pecuàries en aquells casos en els quals s'aprecien errors quant a les seues característiques físiques, o en la realitat històrica de la Comunitat Valenciana, sempre que aquests errors s'acrediten de conformitat amb els antecedents documentals i històrics. En aquests casos, es regularitzarà mitjançant una nova classificació, i el termini de resolució serà d'un any des de l'acord d'inici per part de la direcció general competent en matèria de vies pecuàries.»  
Per això, la Conselleria està obligada a revisar i actualitzar aquest tram de la canyada reial de San Benito de forma justificada i motivada, sobre la base dels antecedents historicodocumentals, amb independència de la figura de protecció que tinga, atés que aquella resultarà sobrevinguda i no hauria de restar-li gens de desprotecció, sinó tot el contrari: la protecció d'aquests espais es veurà reforçada encara més pel fet d'afermar-se'n la titularitat pública.  
Respecte a la possibilitat que es facilite l'accés a l'expedient per mitjans electrònics, si bé és cert que segons la legislació vigent l'expedient hauria d'estar penjat en el web d'aquesta conselleria, cal tindre en compte que en cap cas se li està denegant l'accés a la informació, atés que es troba disponible en la Direcció Territorial de València, on pot consultar-se amb les restriccions que estableix la normativa sobre la protecció de dades, ja que es tracta d'un expedient que afecta una pluralitat de titulars amb drets que també han de ser protegits.  
D'altra banda, us comuniquem que aquesta conselleria està posant els mitjans perquè en les futures exposicions públiques els expedients siguen anonimitzats prèviament per a poder ser consultats a través dels mitjans electrònics. També volem agrair-vos l'interés mostrat en la defensa pecuària.  
C) Arturo i M. Desamparados Contell Lliberos presenten sengles escrits en els quals formulen les següents consideracions:  
Manifesta que no existeix cap justificació per a modificar el contingut de l'ordre d'aprovació de les vies pecuàries d'Ayora en la qual es va modificar, per excessiva, l'amplària de la canyada. I en tot cas, aquella ordre, aprovada en el seu moment i que continua vigent, ho va ser després d'un complet estudi de situació i amb els informes procedents.  
D'acord amb la classificació de les vies pecuàries existents al municipi d'Ayora, l'any 1977, a la canyada reial de San Benito se li va adjudicar una amplària legal de 75,22 metres, i es va proposar una reducció a 20,89 metres, la qual cosa deixava un sobrant alienable de 54,33 metres.  
Actualment s'ha de tindre en compte que, en el marc de la vigent regulació de les vies pecuàries, la consideració que l'amplària proposada com a necessària és completament improcedent, i amb això les parts innecessàries o sobrants, atés que l'entrada en vigor de la Llei 3/1995 va suposar la desaparició de facto d'aquelles categories, i el legislador va establir que haurien de ser uns béns de domini públic, i per tant inalienables, imprescriptibles i inembargables, i que haurien de romandre en el domini públic tant les parts legals com les sobrants i/o innecessàries pel fet de no haver-se materialitzat cap transmissió i/o translació del domini públic al privat quan legalment era possible.  
Respecte a l'ordre d'aprovació de l'expedient administratiu de classificació de les vies pecuàries existents d'Ayora, efectivament es va aprovar amb totes les garanties legals d'aquell moment i seguint tots els requisits. No obstant això, en iniciar els estudis previs per a realitzar la fitació de la canyada reial de San Benito d'acord amb aquella classificació, el traçat discrepa de manera ostensible del descrit en les actes de la fitació realitzada el 1903 i del replanteig d'un tram d'aquesta via pecuària realitzat el 1953, tots dos amb superior jerarquia administrativa.  
  
Vistes la Llei 3/1995, de 23 de març, de vies pecuàries; la Llei 3/2014, d'11 de juliol, de la Generalitat, de vies pecuàries de la Comunitat Valenciana; la Llei 39/2015, d'1 d'octubre, del procediment administratiu comú de les administracions públiques; la Llei 14/2003, de 10 d'abril, de patrimoni de la Generalitat, i la resta de normativa aplicable al cas, resolc:  
  
Primer  
Desestimar les al·legacions presentades sobre la base dels fonaments de dret exposats anteriorment.  
  
Segon  
Aprovar la revisió i actualització de la classificació de la via pecuària la canyada reial de San Benito, al tram comprés des del camí de Cases de Meca a San Benito, a l'altura de la parcel·la cadastral 86354B868685160531QL, fins a l'abeurador de la font de Meca, al terme municipal d'Ayora (València), i de conformitat amb la proposta i els plans que consten en l'expedient, i les característiques del qual són les següents:  
Denominació: canyada reial de San Benito  
Tipus de via pecuària: canyada  
Amplària legal: 75 metres \*  
Longitud revisada: 5.233 metres  
Element pecuari: descansador Tollo del Peral  
Superfície aproximada del descansador: 2 hectàrees  
(\*) Amplària variable als trams en els quals la topografia del terreny no permeta respectar els 75 metres; és el cas concret del tram situat aproximadament entre el racó de Mingo i el turó de l'Heredero.  
  
Tercer  
El traçat de la via pecuària la canyada reial de San Benito, al tram comprés des del camí de Casas de Meca a San Benito, a l'altura de la parcel·la cadastral número 56311G374187689731FK, fins a l'abeurador de la font de Meca i descansador del Tollo del Peral, es classifica de la següent manera:  
«La via pecuària prové de la Morrica de Meca fins a arribar a la partida coneguda com a puntal de Meca la font de Meca, la qual es troba dins del domini pecuari i que sempre s'ha distingit per ser un dels abeuradors reials més importants d'aquesta via pecuària; actualment està classificada com a abeurador de la font de Meca.  
  
A continuació, la canyada discorre per les faldes del Castellar de Meca en direcció est; deixa a la dreta la cova del Rey Moro; segueix per les faldes del Castellar entre dos cingles que canalitzen el domini públic pecuari; contínua en la direcció que porta cap al racó de Mingo i més endavant travessa un barranquet pròxim a l'aljub de l'arc. En aquest tram deixem a la dreta restes arqueològiques que correspondrien a l'antiga ciutat de Meca; a més, dins del domini públic pecuari discorre un antic camí iber traçat sobre roca i on s'observen les petjades dels carros que empraven els àrabs, i anteriorment els ibers, que habitaven aquesta ciutat.  
  
Prossegueix per les faldes de la Morra de l'aljub de l'Arc i arribem al turó de l'Heredero; la via pecuària discorre pròxim al cingle que es troba en aquest turó i contínua en la direcció que porta fins al turó de l'assagador de la Muela.  
A continuació, el traçat discorre, per corba de nivell, per un vessant amb savines que coincideix amb una xicoteta senda que deixa a la dreta, i pròxim, el cingle; continua pròxim a la base o naixement del cingle pel vessant, sempre amb la mateixa orientació i per terreny d'una espessa mala herba.  
Contínua el traçat en direcció al Tollo del Peral i per davall del pic del mateix nom. A continuació, penetrem en un racó que es coneix com el Tollo del Peral, i que, segons les actes de la fitació del 1903, es reconeix com a mallada de Mesta. Aquesta mallada, segons les esmentades actes, es un descansador que tindria una forma circular amb el centre en una gran pedra, i abastaria una superfície aproximada de dues hectàrees a determinar en la fitació, i que es denominaria «descansador del Tollo del Peral».  
Eixint del descansador, i amb direcció est, continuem el traçat en descens per una senda, deixem a la dreta una pedra característica que s'anomena «del Morter», fins a arribar al centre d'un barranc on es troba una gran pedra plana recolzada de cantell, de colossals dimensions, que forma un bon abric; poc més endavant hi ha una pedra que indica, per les seues formes, l'existència d'una carretera antiga.  
A partir d'aquest punt, la canyada discorre per una franja de terreny buidat de mala herba i on es troben unes pedres escalonades. Una vegada arribats al final dels escalons, la canyada canvia a direcció sud-est, i a uns 142 metres, aproximadament, trobem una fita en l'antiga senda de la Devesa. A partir d'aquest punt continua la via pecuària per la senda uns 630 metres, fins a arribar a la primera fita, que correspon al replanteig parcial de la canyada reial de la Meca a San Benito, que es va realitzar a l'agost de 1953 conformement a la fitació aprovada el 16 de març de 1903. La fitació que es va realitzar a l'agost de 1953 tenia una longitud aproximada d'uns 700 metres.  
Una vegada superat el tram de la fitació, la canyada discorre entre camps de cultiu durant, aproximadament, uns 500 metres, fins a arribar al camí de Meca a San Benito. En aquest punt finalitza el tram que correspon a aquest expedient de revisió de la classificació.»  
Contra aquesta resolució, que posa fi a la via administrativa, s'hi podrà interposar un recurs potestatiu de reposició davant de la consellera d'Agricultura, Medi Ambient, Canvi Climàtic i Desenvolupament Rural en el termini d'un mes a comptar des de l'endemà de la recepció d'aquesta notificació, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, directament, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats de l'endemà de la notificació o de la publicació d'aquesta, de conformitat amb el que es preveu en els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que les persones interessades puguen exercir qualsevol altre recurs que estimen oportú.  
  
  
València, 26 de desembre de 2018.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.